Σχεδόν τα 3/4 των φουντουκιών παγκοσμίως προέρχονται από την Τουρκία ενώ ο μεγαλύτερος αγοραστής τους είναι η Ferrero, που είναι και ο βασικός παραγωγός της Nutella.

Οι ξηροί καρποί όμως που χρησιμοποιούνται για την παραγωγή της αγαπημένης μας γεύσης συλλέγονται κυρίως από μετανάστες, συμπεριλαμβανομένων και μικρών παιδιών, που εργάζονται για πολλές ώρες και ιδιαίτερα χαμηλές αμοιβές.

Οι καταγγελίες που μέχρι σήμερα έχουν πραγματοποιηθεί δεν είναι λίγες. «Για εμένα το φουντούκι σημαίνει δυστυχία, σκληρή δουλειά και σωματικός πόνος», εξηγεί ο Μεχμέτ Κελέσκι, καθώς μεταφέρει ένα σακί 35 κιλών ξηρών καρπών στην πλάτη του.

Δίπλα του, μια οικογένεια Κούρδων κινείται ανάμεσα στα δέντρα για να συλλέξει ό,τι βρει. Ο πατέρας χρησιμοποιεί ένα ξύλινο έλασμα για να τινάζει τα κλαδιά, ενώ η σύζυγος και τα παιδιά του σκύβουν στα γόνατα για να πιάσουν ό,τι πέφτει.

Όπως σημειώνουν οι εργάτες που μίλησαν στο BBC, η εργασία είναι εξαντλητική και πολλές φορές μπορεί να φτάσει ακόμα και τις δώδεκα ώρες τη μέρα.

Οι πλαγιές πάνω στα βουνά που συλλέγονται οι καρποί είναι τόσο απότομες, οπότε είναι πολύ εύκολο κανείς να χάσει την ισορροπία του και να χτυπήσει.

Ο Μουσταφά και ο Μοχάμεντ εργάζονται παράνομα στα βουνά της Τουρκίας, αφού είναι μόλις 12 και 10 ετών.

Οι περισσότεροι από τους εργάτες είναι εποχικοί και προέρχονται από το νότιο και ανατολικό τμήμα της Τουρκίας. Είναι κυρίως Κούρδοι και πλήττονται από τη φτώχεια.